Man beboet vir aborsie-plakkateArgieffoto (repeatcrafterme.com) ŉ 26-jarige man is Woensdag in Johannesburg ŉ boete opgelê oor plakkate wat dienste vir onwettige aborsies adverteer. “Die man het die plakkate by die Baragwanath-taxistaanplek opgeplak,” het hoofsuperintendent Wayne Minnaar, woordvoerder van die Johannesburgse metropolisie gesê. “Die aborsies kos R350 per persoon.” Die man is ŉ boete van R15 000 opgelê. “Indien hy versuim om die boete te betaal sal ŉ lasbrief vir sy inhegtenisneming uitgereik kword,” het Minnaar bygevoeg. “Polisiebeamptes weet presies waar die man bly.”